धुर्मुस नेपालका हाँस्य कलाकार हुन् । कट्टेल सोलुखुम्बु जिल्लाको नेचाबेतघारी गाविसको वडानं ७ मा जन्मिएक हुन् । पछि बसाइ सर्ने क्रममा झापा आइ बसोबास गरेका सिताराम कट्टेललाई धुर्मुसको नामले चिनिन्छ । उनी मेरी बास्सै नामक टेलिसिरियल बाट लोकप्रिय बनेका हुन् । बुवा बोगराज कट्टेल र आमा कमला कट्टेलको जेठो छोरोका रुपमा वि.सं २०४० साल असार ४ गते उनको जन्म भएको हो । उनी ८ वर्षको छँदै उनको परिवार झापा झरेको थियो ।
